Paavo Kangur

**Paavo Kangur** (sündinud 22. juunil 1966) on eesti ajakirjanik ja kirjanik. 

## Töö ja looming
Ta on lõpetanud 1984. aastal Tallinna 46. Keskkooli (kunstiklassis) ja täiendanud end Tartu Ülikooli kunstikabinetis. 

Lõpetanud tööstuse planeerimise erialal Tallinna Tehnikaülikooli, alustas Paavo Kangur 1991. aastal ajakirjanikutööd uudisteagentuuris BNS majandustoimetuse juhatajana.

Ta on töötanud ajalehes Eesti Ekspress (1993–2003) majandustoimetuse juhataja ja asepeatoimetajana ning Ajakirjade Kirjastuses ajakirja Kroonika (2003–2011) toimetajana. Ta on olnud ka Eesti Ekspressi ärilisa Sinu Kroon, meesteajakirja DI (2003. aastast) ja elustiiliajakirja Intelligent Life (2011. aastast) peatoimetaja.

2012. aasta augustist oli ta siseminister Ken-Marti Vaheri meedianõunik.

2013. aasta maist on ta vabakutseline ajakirjanik ja kirjanik.

Paavo Kangur on kirjutanud 2025. aasta lõpu seisuga üle 30 raamatu, mille hulka kuulub nii majandusteemalisi publitsistikaraamatuid, kultuuritegelaste elulooraamatuid kui ka ajaloolisi romaane. 

Oma loometöid võrreldes on ta öelnud: "Biograafia kirjutamine on minule kindel süsteem. Ma üritan teha nii, et see oleks kergesti loetav, põnev ja värske. Aga ilukirjandus on täielik müsteerium – sarnane maalimisega. Sa lähed kohati transsi ja lased endast kusagilt sügavamalt asju välja. Ilukirjandus oli nagu mäng tegelaskujudega." 

Tema maale on eksponeeritud näitustel Deco galeriis, Mikkeli galeriis ja Tartu Kunstimajas. Ta on illustreerinud raamatu "Isaga kalale".

## Teoseid
### Raamatud
*"Urmas Alender. Lõputa lookleval teel", Ajakirjade Kirjastus, 2010; Ekspress Meedia, 2017 ISBN 9789949454907
*"Viimne reliikvia : pilk legendi taha", Ajakirjade Kirjastus, 2011 ISBN 9789949476367
*"Hakkaja tüdruk", Kunst, 2012 ISBN 9789949486366
*"Kaardilugeja. Robert Lepiksoni lugu", Pegasus, 2013 ISBN 9789949505944
*"Eriline Eri Klas", Kunst, 2014 ISBN 9789949486731
*"Teekond rikkuseni : Eesti ettevõtjate lood ärist ja edust", Pegasus, 2014 ISBN 9789949550180
*"Paslepa suveresidentsi lugu", Inglisilla Produktsioon, 2014 ISBN 9789949381401
*"Palveränduri päevik : teekond Santiago de Compostelasse", Pegasus, 2014 ISBN 9789949531554
*"Sild üle ajajõe. Tallinna Tehnikakõrgkooli lugu", Inglisilla Produktsioon, 2015 ISBN 9789949386512
*"Isaga kalale : Kivisilla haug ja teised lood", Inglisilla Produktsioon, 2015 ISBN 9789949387090
*"Jaak Joala : ka unustuse jõel aeg kord silla loob", Kunst, 2015 ISBN 9789949486861
*"Яак Йоала : сколько лет прошло, но помним я и ты" [перевод: Татьяна Мартянова], Inglisilla Produktsioon, 2016 
*"Gennadi Podelski. Pagulane Lootuse tänavast ehk Enne Jaak Joalat", Postimees Grupp, 2016 ISBN 9789949980840
*"Kapitali sünd : 25 aastat Ideal OÜ lugu", Inglisilla Produktsioon, 2016 ISBN 9789949813940
*"Mart Helme : õnnesärgis sündinud", Kunst, 2016
*"Tallinna romaan ehk Kilukarbisiluett", Helios, 2016
*"Estraadikuningas Vello Orumets", Pegasus, 2017
*"Mässav vabaduslaulik : Jüri Leesmenti ja Alo Mattiiseni lugu", Inglisilla Produktsioon, 2018 ISBN 9789949723911 – kaasautor koos Jüri Leesmendiga
*"Eesti maffia. Organiseeritud kuritegevuse sünd iseseisvunud Eestis", Rahva Raamat, 2018 ISBN 9789949725892
*"Ühisel jõul kõrguste poole : 99 aastat Eesti lennundusharidust, 25 aastat Eesti Lennuakadeemiat", Eesti Lennuakadeemia, Inglisilla Produktsioon, 2018
*"Eesti oligarhia : oligarhide ja poliitdoonorite väljakujunemine taasiseseisvunud Eestis", Rahva Raamat, 2019 ISBN 9789949693085
*"Eesti korruptsioon ehk Peeglitagune maailm", Rahva Raamat, 2021 ISBN 9789916661826
*"Tippsport ja dopingukindralid : tee tippu", Rahva Raamat, 2021 ISBN 9789916615409
*"Viiking Sveni seiklused Tartos ja reis Bagdadi : Tarto esimese linnapea vürst Libo kroonika ainetel", Inglisilla Produktsioon, 2021 ISBN 9789949723935
*"Lennart ja saun. Kuus kohtumist Paslepas", Inglisilla Produktsioon, 2021 (näidend e-raamatuna)
*"Vanavanaema Mare lugu läbi sõja ja rahu", Inglisilla Produktsioon, 2022 ISBN 9789949723980
*"12 rüütlit ehk Lembitu poja tagasitulek", Inglisilla Produktsioon, 2022 ISBN 9789949723997
*"Vabadus luua tähendust : Ensto lugu Eestis", Ensto Ensek, 2022 ISBN 9789916414866
*"Rahasaladused : kuidas saada rikkaks ja rikkust säilitada", Vesta, 2022
*"Estraadimaffia 1949-1999", Ühinenud Ajakirjad, 2022
*"Betoonimeistri tee : Tarimi ja Betoonimeistri lugu õpipoisist meistriks", Inglisilla Produktsioon, 2023 ISBN 9789916996317
*"Eesti majanduse eepiline teekond : vasest naftani, naftast rahapesuni, Skype'ist Wise'ini ja suurtest unistustest eelarvekriisini", Inglisilla Produktsioon, 2023
*"Lõbustuspark : Kajar Lemberi saaga", Inglisilla Produktsioon, 2024
*"Uralist tehisintellekti ja Delta keskuseni : Tartu Ülikooli arvutiteaduse instituudi lugu", Tartu Ülikool, Arvutiteaduse instituut, 2024
*"Eneseabi koridor ehk Miljonijaht", Inglisilla Produktsioon, 2025 (romaan)

#### Pseudonüümi Paul Seeneorg all
*"33 Eesti parimat seenekohta", Inglisilla Produktsioon, 2025

### Artikleid
*"Voliniku külaskäik", Eesti Ekspress, 26.09.2002 – Euroopa Liidu ajakirjanduskonkursil (2002) ära märgitud arvamusartikkel
*"Jüri Mõis ehitab 20miljonilist funklossi", Kroonika, 17.06.2008
*"Laulev prohvet", Intelligent Life. Talv 2011
*"Hetked Eesti Raadio meeskvartetiga", Eesti Naine / Delfi, 23.01.2022
*"Paavo Kangur: ostame Ölandi ära", Äripäev, 24.02.2024
*"Paavo Kangur: teel poolemiljoni inimese Eestisse – odav elekter võiks tuua rohkem lapsi", Eesti Päevaleht / Delfi, 07.01.2024

## Viited